L'article 5 de la Llei 12/2009, del 10 de juliol, d'educació, no inclou els ensenyaments de primer cicle de l'educació infantil dins dels ensenyaments obligatoris ni en els declarats gratuïts.
D'altra banda, les ordres reguladores dels preus públics per la prestació dels serveis escolars a les llars d'infants per als cursos 2010-11 i 2011-12 no van incrementar-ne els imports respecte del curs anterior, tot i l'increment de l'IPC.
Tanmateix, es considera necessari equiparar progressivament l'import del preu públic per l'escolarització d'alumnes a les llars d'infants de titularitat de la Generalitat de Catalunya amb l'import previst per a les llars d'infants de titularitat de les corporacions locals.
En aquest sentit, aquesta Ordre preveu, d'una banda, el seu increment i, de l'altra, la supressió de les bonificacions per ingressos anuals.
Finalment, atès que el servei escolar de menjador que es presta als centres educatius de titularitat del Departament d'Ensenyament es regula mitjançant el Decret 160/1996, de 14 de maig, i que el preu màxim de l'esmentat servei es determina anualment mitjançant la corresponent Resolució que es fa pública al DOGC, i d'acord amb l'autonomia de gestió econòmica de les llars d'infants de titularitat de la Generalitat de Catalunya, en endavant deixa de ser objecte de regulació per aquesta Ordre.
Per això, d'acord amb el capítol III del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, i a proposta de la Direcció General de Centres Públics,
Es fixa en 98,00 euros/mes l'import del preu públic del servei escolar prestat a les llars d'infants de titularitat de la Generalitat de Catalunya, a partir del curs escolar 2012-2013.
Exigibilitat i condicions de gaudiment del servei
El preu públic és exigible en iniciar-se la prestació del servei i l'abonament de la quota mensual s'ha d'efectuar durant els primers cinc dies del mes corrent.
Per gaudir de la prestació s'ha d'estar al corrent de cadascuna de les mensualitats.
La falta de pagament de dues quotes del preu públic determina l'anul·lació dels drets que atorga la matrícula.
La baixa del servei sol·licitada durant el transcurs del mes no dóna dret a la devolució total ni parcial de la quota.
3.1 A l'alumnat que utilitzi aquest servei li són aplicables, amb la justificació prèvia documental, les bonificacions i exempcions següents:
Les persones membres de famílies nombroses classificades en la categoria general, i les persones membres de famílies monoparentals, tenen una bonificació del 50% del preu públic.
Les persones amb un grau mínim de minusvalidesa del 33%.
Les persones membres de famílies nombroses classificades en la categoria especial.
Les persones víctimes d'actes terroristes, així com els seus cònjuges i els seus fills.
3.2 Les bonificacions i exempcions previstes es poden sol·licitar a la direcció de la llar d'infants en qualsevol moment del curs escolar 2012-2013.
El/la director/a dels Serveis Territorials del Departament d'Ensenyament o el gerent del Consorci d'Educació de Barcelona, d'acord amb la documentació presentada, resolen i notifiquen la resolució als interessats per mitjà de la persona responsable de la direcció de la llar d'infants corresponent.
Contra les resolucions del/de la director/a dels Serveis Territorials del Departament d'Ensenyament relatives a la concessió o denegació de bonificacions i/o exempcions es podrà interposar, en el termini d'un mes a comptar de l'endemà de la notificació de la resolució esmentada, recurs d'alçada davant del director general de Centres Públics, d'acord amb el que disposen l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya, i els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Contra les resolucions del gerent del Consorci d'Educació de Barcelona relatives a la concessió o denegació de bonificacions i/o exempcions es podrà interposar, en el termini d'un mes a comptar de l'endemà de la notificació de la resolució esmentada, recurs d'alçada davant la Presidència del Consorci d'Educació de Barcelona, d'acord amb el que disposen l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya, i els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les quantitats obtingudes d'acord amb aquesta Ordre s'han d'ingressar al compte corrent del centre educatiu i han de ser gestionades pel centre en el marc del que preveuen els capítols II i III del títol VII de la Llei 12/2009, del 10 de juliol, d'educació.